Intussen vang die Mercedes van Valtteri Bottas vir die Ferrari van Sebastian Vettel, maar hy slaag nie daarin om verby die Ferrari te kom nie. Teen alle verwagtinge doen Vettel 39 rontes met die sagte bande, wen sy tweede agtereenvolgende Grand Prix, en vergroot sy vroeë kampioenskap voortou.
Die Wêreldtydren-kampioenskap het reeds op 25 Januarie afgeskop met die beroemde Monte-Carlo Tydren. Die man wat hierdie tydren die afgelope 4 jaar oorheers het, is vyf maal wêreldkampioen, Sebastien Ogier. Sou hy dit 5 in ‘n ry kon maak? Inderdaad! ‘n Fenominale rekord vir die man wat sy eerste 4 wêreldtitels in ‘n Volkswagen gewen het, in 2017 orgeskakel het na M-Sport se Ford, en toe sy vyfde agtereenvolgende titel ingepalm het. Monte-Carlo 2018 word ook sy vyfde agtereenvolgende oorwinning van hierdie ikoniese tydren.
Huidige reëls dikteer dat Sebastien Ogier toe die volgende tydren, wat op 15 tot 18 Februarie in Swede gehou is, in die voorste wegspringposisie moes begin. Weens die swaar sneeu sou dit beteken dat die Ford baie tyd teenoor sy teenstanders sou verloor. Thierry Neuville, wat laasjaar meer as een tydrenoorwinning weggegooi het deur onnodige foute, hierdie vanjaar nie dieselfde fout gemaak nie, en wen sy eerste tydren vir 2018
Op 5 tot 8 April was dit terug teer toe na die grond van Mexico en die sneeu van Swede. Sebastien Ogier toon dat hy weereens die man gaan wees om te klop deur redelik gemaklik die tydren te wen. In die proses vergroot hy sy voorsprong in die wêreldkampioenskap na 17 punte.
Vir die huidige kampioen, Honda se Marc Marquez, begin die wedren rampspoedig toe hy sy motorfiets se enjin laat vrek net voor die wegtrek. Na ‘n chaotiese geskarrel en gestoot kry hy die Honda weer aan die lewe. Hy is veronderstel om nou vanuit die kuipe weg te trek, maar ignoreer die beamptes. Hy trek saam met die res weg, net om later ingeroep te word om stadig deur die kuipe te ry as straf.